Izen epizeno

Izen epizenoak dira sexu-markarik ez duten pertsona-izenak. 2019ko ekainera arte, Euskaltzaindiak emakumezkoen eta gizonezkoen izenen artean sailkatzen zituen euskarazko izenak, baina harrezkero epizenoak ere kontuan hartzen ditu.

2019ko uztailean, ia 500 izeneko zerrenda eman zuen jakitera Euskaltzaindiak, baina Roberto Gonzalez de Viñaspe Euskaltzaindiaren onomastikako batzordeko buruak azaldu zuenez, zerrenda dinamikoa eta zabala izateko jaio zen, eta izen batzuk une horretan zerrendan ez egoteak ez du baztertzen aurrerago gehituko ez dituztenik.

Epizenoen zerrendan dauden izen asko, jatorrian, izen arruntak dira, hala nola: Adats, Amets, Haize, Iraultza. Asko dira, halaber, leku-izenak: Abodi, Aiuri, Amaiur, Araitz, Gorbeia, Joar, Larraine, Luzaide eta beste hainbat.

 Erreferentziak 

 Kanpo estekak 

 Izen epizenoen zerrenda, Euskal Onomastika datutegi berrituan, 454 emaitzaz 2019-07-25ean.

Kategoria:Pertsona-izenak
Kategoria:Hizkuntza morfologia
Kategoria:Genero-berdintasuna
Kategoria:Euskal pertsona-izenak
Kategoria:Generoa hizkuntzan